**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 2. sjednice Upravnog vijeća**

**Doma zdravlja Karlovac, održane dana**

**28. veljače 2022. godine**

**Karlovac, veljača 2022.**

**=========================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-479/2-22**

**Karlovac, 28. veljače 2022. godine**

**Z A P I S N I K**

s **2. sjednice** Upravnog vijeća Doma zdravlja Karlovac, održane dana 28. veljače 2022. godine s početkom u 14,00 sati.

Poziv s materijalima za 2. sjednicu Upravnog vijeća Doma zdravlja Karlovac dostavljen je članovima Upravnog vijeća dana 24. veljače 2022. godine putem dostavljača (Dostavnica Broj: 12-479/22).

NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Ivana Mehle, dipl. učitelj, član, Domagoj Modrušan, dr. med. dent., član.

NISU NAZOČNI: Sanja Brleković, dr. med. spec., član

OSTALI NAZOČNI: Tatjana Šterk-Tudić, mag. oec., ravnateljica

Ravnateljica Doma zdravlja uvodno predstavlja novog člana Upravnog vijeća imenovanog za predstavnika radnika u Upravno vijeće Doma zdravlja Karlovac po provedenim izborima za Radničko vijeće Doma zdravlja Karlovac, Domagoja Modrušana, dr. med. dent..

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika sa 1. konstituirajuće sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec siječanj 2022. godine
3. Usvajanje Izvješća o izvršenju Financijskog plana za 2021. godinu s obrazloženjem
4. Utvrđivanje potrebe zapošljavanja
5. Donošenje Odluke o prodaji službenog vozila
6. Dopuna Ponude za otkup stana
7. Očitovanje na Upozorenje na obveze iz radnog odnosa
8. Donošenje Odluke o razdiobi sredstava ostvarenih za provedeni postupak testiranja

brzim antigenskim testom na COVID-19 u ordinacijama

1. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

O D L U K A

Članak 1.

Usvaja se Zapisnik sa 1. konstituirajuće sjednice Upravnog vijeća Doma zdravlja Karlovac održane dana 31. siječnja 2022. godine.

Članak 2.

Ova Odluka stupa na snagu danom donošenja.

**Točka 2.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec siječanj 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

O D L U K A

Članak 1.

Usvaja se Izvješće o izvršenju Financijskog plana za razdoblje siječanj do prosinac 2021. godine s obrazloženjem, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

O D L U K A

Članak 1.

Utvrđuje se potreba zapošljavanja:

1. Medicinske sestre/tehničara, za rad u ordinaciji obiteljske (opće) medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac zaprimio je 8.2.2022. godine zaprimio je Otkaz Ugovora o radu zaposlenice Jasmine Britvec, medicinske sestre zaposlene na neodređeno vrijeme u ordinaciji opće/obiteljske medicine na adresi Lasinjska cesta 19, Lasinja, te je s imenovanom zaključen Sporazum o prestanku Ugovora o radu, temeljem kojeg joj radni odnos u Domu zdravlja Karlovac prestaje s danom 28. veljače 2022. godine.

Slijedom navedenog nužno je zapošljavanje medicinske sestre/tehničara, jednog izvršitelja/ice na neodređeno vrijeme za rad u ordinaciji opće/obiteljske medicine na adresi Lasinjska cesta 19, Lasinja, nakon odlaska Jasmine Britvec.

O D L U K A

Članak 1.

Utvrđuje se potreba zapošljavanja:

1. zdravstvenog radnika u Odsjeku sanitetskog prijevoza, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dominik Pintur, medicinski tehničar, zaposlen na neodređeno vrijeme na radnom mjestu medicinskog tehničara u Odsjeku sanitetskog prijevoza, podnio je 16.2.2022. godine Zahtjev za sporazumni raskid radnog odnosa, temeljem kojeg će s imenovanim biti zaključen Sporazum o prestanku Ugovora o radu, te će mu radni odnos u Domu zdravlja Karlovac prestati 31. ožujka 2022. godine.

Slijedom navedenog, potrebno je zapošljavanje zdravstvenog radnika u Odsjeku sanitetskog prijevoza, jednog izvršitelja/ice na neodređeno vrijeme, nakon odlaska Dominika Pintura.

**Točka 5.**

O D L U K A

O PRODAJI I RASHODOVANJU VOZILA

Članak 1.

Donosi se Odluka o javnoj prodaji i rashodovanju sljedećeg vozila, vlasništvo Doma zdravlja Karlovac:

1. OPEL ASTRA 1.6, broj šasije: W0L000058V5042207, godina proizvodnje: 1997., stanje km: 252.623 km, snaga motora: 55 kw, obujam motora: 1598 cm³, s utvrđenom početnom cijenom od 1.000,00 kn (slovima: tisućukuna), prema procjeni trg. društva AUTO HRVATSKA AUTOMOBILI d.o.o., Radnička cesta 182, Zagreb.

Članak 2.

Obvezuje se ravnateljica Doma zdravlja Karlovac da Odluku o prodaji službenih vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

**Točka 6.**

O D L U K A

Članak 1.

Odbija se Ponuda za otkup stana, Broj: 01-2331/21, u stambenoj zgradi na adresi Grge Tuškana 2A, Karlovac, upisanog u zk. uložak br. 8081, k.o. Karlovac II, na k.č. br. 1841/6, i to 21. suvlasnički dio 1/27, ETAŽNO VLASNIŠTVO (E-21), zaprimljena 6. prosinca 2021. godine od Marijana Podrebarca, iz Karlovca, Tuškanova 2A, s Dopunom ponudi za otkup stana, Broj: 01-222/22, zaprimljenom 25. siječnja 2022. godine, od Marijana Podrebarca, iz Karlovca, Tuškanova 2A, najmoprimca temeljem Ugovora o najmu sa zaštićenom najamninom, Broj: 01-12/98, zaključenog 19.12.1997. godine između Doma zdravlja Karlovac, Dr. V. Mačeka 48, Karlovac i Marijana Podrebarca, iz Karlovca, Tuškanova 2A, te Aneksa Ugovora o najmu stana, Broj: 01-195/06, zaključenog 10.03.2006. godine između Doma zdravlja Karlovac, Dr. V. Mačeka 48, Karlovac i Marijana Podrebarca, iz Karlovca, Tuškanova 2A, s ponuđenim iznosom od 283.872,00 kn (slovima: dvjestoosamdesetritisućeosamstosedamdesetdvijekune) za otkup stana.

Članak 2.

Ponuda iz čl. 1. ove Odluke se odbija jer je ponuđena otkupna cijena stana znatno niža od procijenjene tržišne vrijednosti stana iz Revizije Procjembenog elaborata, broj elaborata 0401-22 od siječnja 2022. godine, izrađene od stalnog sudskog vještaka iz područja graditeljstva i procjene nekretnina, Nives Tariba, ing. građ., Masarykova 30, Karlovac, a koja iznosi 394.800,00 kn (slovima: tristodevedesetčetiritisućeosamstokuna).

Članak 3.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac zaprimio je 6. prosinca 2021. godine Ponudu za otkup stana Broj: 01-2331/21, Marijana Podrebarca, iz Karlovca, Tuškanova 2A, najmoprimca temeljem Ugovora o najmu sa zaštićenom najamninom, Broj: 01-12/98, zaključenog 19.12.1997. godine i Aneksa Ugovora o najmu stana, Broj: 01-195/06, zaključenog 10.03.2006. godine, koju je Upravno vijeće Doma zdravlja Karlovac razmatralo na 48. sjednici Upravnog vijeća na kojoj je donesena Odluka, Broj: 12-2548/21, kojom je Domu zdravlja Karlovac naložena izrada ažuriranog Procjembenog elaborata za dvosobni stan na 2. katu, na adresi Grge Tuškana 2A, Karlovac, 21. suvlasnički dio, etažno vlasništvo Doma zdravlja Karlovac, na k.č.br. 1841/6, k.o. Karlovac II, zk. ul. 8081, od strane stalnog sudskog vještaka, zbog promjena cijena na tržištu nekretnina i proteka vremena od izrađenog Procjembenog elaborata br. 1709-19 iz rujna 2019. godine. Dom zdravlja Karlovac zaprimio je 25. siječnja 2022. godine Dopunu Ponudi za otkup stana, Marijana Podrebarca iz Karlovca, Grge Tuškana 2A, s ponuđenim iznosom od 283.872,00 kn za otkup stana.

Upravno vijeće Doma zdravlja Karlovac je na 2. sjednici održanoj 28. veljače 2022. godine izvršilo uvid u Reviziju Procjembenog elaborata, broj elaborata 0401-22, iz siječnja 2022. godine, izrađenu od stalnog sudskog vještaka iz područja graditeljstva i procjene nekretnina, Nives Tariba, ing. građ., Masarykova 30, Karlovac., prema kojoj procijenjena tržišna vrijednost stana na 2. katu stambene zgrade u Karlovcu na adresi Grge Tuškana 2A, upisanog u zk. uložak br. 8081, na k.č. br. 1841/6 k.o. Karlovac II, i to 21. suvlasnički dio 1/27, ETAŽNO VLASNIŠTVO (E-21), iznosi 394.800,00 kn. Upravno vijeće Doma zdravlja Karlovac je na 2. sjednici održanoj 28. veljače 2022. godine izvršilo uvid i u Preporuku Ministarstva hrvatskih branitelja Republike Hrvatske, Klasa: 371-01/22-01/168, Urbroj: 522-4/2-22-2 od 4. veljače 2022. godine, za Marijana Podrebarca iz Karlovca, G. Tuškana 2A, koju je Dom zdravlja Karlovac zaprimio 23. veljače 2022. godine.

Slijedom navedenog, nakon utvrđivanja činjenične i pravne osnove te provedene rasprave, članovi Upravnog vijeća su jednoglasno donijeli Odluku kao u izreci.

**Točka 7.**

Predsjednik Upravnog vijeća daje riječ ravnateljici Doma zdravlja Karlovac koja obrazlaže donesenu Odluku o izricanju upozorenja zaposlenici Drubravki Balen, dr. med. dent., na obveze iz radnog odnosa u svezi s mogućnošću otkaza ugovora o radu, Broj: 01-357/22 od 10.2.2022. godine, a vezano uz Očitovanje zaposlenice Dubravke Balen, dr. med. dent., na navedenu Odluku dostavljeno Upravnom vijeću. Ravnateljica ističe da je imenovanoj prehodno upućena Opomena Ravnateljice od 12.1.2022. godine radi neispunjavanja obveza iz radnog odnosa te je u Izvješću o stručnom unutarnjem nadzoru ordinacije dentalne medicine od 26.2.2020. godine, u kojoj je imenovana nositelj tima, utvrđeno da je potrebno raditi na povećanju broja pacijenata zbog ostvarivanja punog hladnog pogona te povećati broj obavljenih pacijenata u danu zbog osiguravanja izvršenja DTP-a. Također, ravnateljica je istaknula da su povrede obveza iz radnog odnosa utvrđene uvidom u Izvadak iz Sudskog registra Trgovačkog suda u Zagrebu – Stalna služba u Karlovcu, Rješenje o odobrenju početka obavljanja djelatnosti trgovačkog društva DENTALNA MEDICINA I RADIOLOGIJA DR. BALEN d.o.o. izdano od Ministarstva zdravstva Republike Hrvatske 4. listopada 2019. godine, Klasa UP/I-500-05/10-01/28, URBROJ: 534-03-1-2/3-19-13 te uvidom u reklamu Ordinacije dr. Balen objavljenu 8. veljače 2022. na internetskoj stranici HRVATSKOG RADIO KARLOVCA d.o.o. (Karlovački.hr | Portal koji pomiče granice (karlovacki.hr)). Počinjene povrede obveza iz radnog odnosa koje se imenovanoj stavljaju na teret utvrđene su čl. 99. Pravilnika o radu Doma zdravlja Karlovac, Broj: 12-118/15, kao osobito teške povrede obveza iz radnog odnosa ili u svezi s radnim odnosom, i to:

- konkurencija radnika poslodavcu na način protivan Zakonu o radu i

- sklapanje posla vezano za zdravstvenu djelatnost za svoj račun, bez suglasnosti odnosno odobrenja poslodavca.

Nadalje, uvidom u spomenutu dokumentaciju utvrđeno je da je radnica Dubravka Balen, dr. med. dent., zaposlena u Domu zdravlja Karlovac od 1. siječnja 2019. g. temeljem zaključenog Ugovora o radu na određeno vrijeme, Broj: 01-2204/18 te od 16. siječnja 2019. g. na neodređeno vrijeme temeljem Ugovora o radu na neodređeno vrijeme, Broj: 01-83/19, počinila osobito teške obveze povrede obveza iz radnog odnosa time što je kroz djelatnost trgovačkog društva DENTALNA MEDICINA I RADIOLOGIJA DR. BALEN d.o.o., Karlovac, Luščić 6, OIB 48876690068, kojeg je imenovana osnivač odnosno jedini član i direktor, sklapala poslove za svoj račun iz djelatnosti dentalne medicine koju obavlja poslodavac Dom zdravlja Karlovac, a bez suglasnosti odnosno odobrenja poslodavca Doma zdravlja Karlovac, protivno zakonskoj zabrani natjecanja opisanoj u čl. 101. Zakona o radu (NN br. 93/14, 127/17 i 98/19).

Slijedom navedenog, imenovanoj je Odlukom ravnateljice od 10. veljače 2022. godine izrečeno upozorenje na obveze iz radnog odnosa u svezi s mogućnošću otkaza ugovora o radu, Broj: 01-357/22.

**Točka 8.**

O D L U K A

o razdiobi sredstava ostvarenih za provedeni postupak testiranja

brzim antigenskim testom na COVID-19 u ordinacijama

Članak 1.

Tim u ordinaciji Doma zdravlja Karlovac (doktor medicine/doktor medicine spec. i medicinska sestra/tehničar) koji provodi postupak brzog antigenskog testiranja na COVID-19, bez troška testa (postupak BT019) u ordinaciji, ostvaruje naknadu u iznosu od 10 kn bruto svakom članu tima po jednom izvršenom testiranju.

Članak 2.

Tim u ordinaciji Doma zdravlja Karlovac (doktor medicine/doktor medicine spec. i medicinska sestra/tehničar) koji provodi postupak brzog antigenskog testiranja na COVID-19, s troškom testa (postupak BT020) u ordinaciji, ostvaruje naknadu u iznosu od 10 kn bruto svakom članu tima po jednom izvršenom testiranju.

Članak 3.

Ostatak ostvarenih sredstava kod brzog antigenskog testiranja na COVID-19 koje se provodi u ordinaciji, a koji kod testiranja bez troška testa iznosi 21,30 kn, te kod testiranja s troškom testa 42,05 kn, ostaje Domu zdravlja Karlovac.

Članak 4.

Ova Odluka stupa na snagu danom donošenja, a primjenjuje se od početka provedbe testiranja u ordinacijama u siječnju 2022. godine.

**Točka 9.**

Pod točkom Različito ravnateljica Doma zdravlja je izvijestila Upravno vijeće da je Dom zdravlja u okviru Poziva za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“ predao prijavu za dva projeka; „Centar zdravlja Draganić“ i Izgradnja Centra integrirane zdravstvene skrbi Karlovac.

Po iscrpljenom dnevnom redu, rad sjednice završio je 28.2.2022. g. u 15.10 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**